stanford-oval/wikipedia huggingface dataset:
สำนักงานมาตรฐานผลิตภัณฑ์อุตสาหกรรม

| --- | --- |
Thailand Industrial Standards Institute
ตราสัญลักษณ์
ภาพรวมสำนักงาน
ก่อตั้ง: 1 มกราคม พ.ศ. 2512; 55 ปีก่อน (2512-01-01)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 75/42 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400
งบประมาณต่อปี: 644,297,100 บาท (พ.ศ. 2568)
ฝ่ายบริหารสำนักงาน: วันชัย พนมชัย, เลขาธิการ พงษ์ศิริ วรรณศรี, รองเลขาธิการ วีรพงษ์ เอี่ยมเจริญชัย, รองเลขาธิการ
ต้นสังกัดสำนักงาน: กระทรวงอุตสาหกรรม
เอกสารหลัก: พระราชบัญญัติมาตรฐานผลิตภัณฑ์อุตสาหกรรม พ.ศ. 2511
เว็บไซต์: เว็บไซต์อย่างเป็นทางการ
สำนักงานมาตรฐานผลิตภัณฑ์อุตสาหกรรม (สมอ.) เป็นส่วนราชการระดับกรม ในสังกัดของ กระทรวงอุตสาหกรรม จัดตั้งขึ้นตาม พระราชบัญญัติมาตรฐานผลิตภัณฑ์อุตสาหกรรม พ.ศ. 2511 มีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือที่รูัจักในชื่อ "มาตรฐานผลิตภัณฑ์อุตสาหกรรม" (มอก.)
ประวัติ

สำนักงานมาตรฐานผลิตภัณฑ์อุตสาหกรรม หรือ สมอ. จัดตั้งขึ้นเมื่อวันที่ 1 มกราคม พ.ศ. 2512 ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยมีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือ มอก. ซึ่งเป็นคำย่อมาจาก “มาตรฐานผลิตภัณฑ์อุตสาหกรรม” หมายถึง ข้อกำหนดทางวิชาการที่กำหนดขึ้นเพื่อเป็นแนวทางแก่ผู้ผลิตในการผลิตสินค้าให้มีคุณภาพในระดับที่เหมาะสมกับการใช้งานมากที่สุด
แหล่งข้อมูลอื่น

เว็บไซต์สำนักงานมาตรฐานผลิตภัณฑ์อุตสาหกรรม
| ด ค กหน่วยงานในสังกัดและหน่วยงานภายใต้การกำกับดูแลของกระทรวงอุตสาหกรรมของไทย |
| --- | --- |
กรม: สำนักงานรัฐมนตรี • สำนักงานปลัดกระทรวง • กรมส่งเสริมอุตสาหกรรม • กรมโรงงานอุตสาหกรรม • สำนักงานมาตรฐานผลิตภัณฑ์อุตสาหกรรม • สำนักงานเศรษฐกิจอุตสาหกรรม • กรมอุตสาหกรรมพื้นฐานและการเหมืองแร่ • สำนักงานคณะกรรมการอ้อยและน้ำตาลทราย
รัฐวิสาหกิจ: การนิคมอุตสาหกรรมแห่งประเทศไทย • ธนาคารพัฒนาวิสาหกิจขนาดกลางและขนาดย่อมแห่งประเทศไทย
หมวดหมู่
ตราสัญลักษณ์มาตรฐานผลิตภัณฑ์อุตสาหกรรม
กรมการบินพลเรือน (ประเทศไทย)

กรมการบินพลเรือน (อังกฤษ: Department of Civil Aviation) เป็นหน่วยงานของรัฐบาลไทยในอดีตที่มีหน้าที่ดูแลและควบคุมกิจการการบินพลเรือนของประเทศ ก่อตั้งขึ้นในปี พ.ศ. 2552 และยุบเลิกไปในปี พ.ศ. 2558 กรมการบินพลเรือนก่อตั้งขึ้นในปี พ.ศ. 2476 ในฐานะกองหนึ่งภายใต้กรมการขนส่ง กระทรวงพาณิชย์ ต่อมาในปี พ.ศ. 2506 ได้ยกระดับเป็นกรมภายใต้กระทรวงคมนาคมที่เพิ่งจัดตั้งขึ้นใหม่ และเดิมมีชื่อเรียกว่า กรมการบินพาณิชย์ ต่อมาในปี พ.ศ. 2545 ได้มีการปรับเปลี่ยนชื่อเป็น กรมการขนส่งทางอากาศ เพื่อให้สอดคล้องกับภารกิจที่ขยายตัวขึ้น และในปี พ.ศ. 2552 ได้มีการเปลี่ยนชื่ออีกครั้งเป็นกรมการบินพลเรือน กรมการบินพลเรือนมีหน้าที่หลักในการกำหนดกฎเกณฑ์ กำกับดูแล และตรวจสอบการบินพลเรือนของประเทศไทย รวมถึงการบริหารจัดการสนามบินพลเรือนของรัฐ (ไม่รวมสนามบินนานาชาติหลักที่อยู่ภายใต้การบริหารของบริษัท ท่าอากาศยานไทย จำกัด (มหาชน))
ในเดือนตุลาคม พ.ศ. 2558 องค์การการบินพลเรือนระหว่างประเทศ (ICAO) ได้ลดระดับความปลอดภัยด้านการบินของประเทศไทย ทำให้เกิดการปรับโครงสร้างองค์กรครั้งใหญ่ กรมการบินพลเรือน (DCA) จึงถูกแบ่งออกเป็น 2 หน่วยงานใหม่ ได้แก่ สำนักงานการบินพลเรือนแห่งประเทศไทย (CAAT) ซึ่งจะดำเนินการกำกับดูแลด้านการบินและกรมท่าอากาศยาน (DOA) จะเข้ามาดูแลและบริหารจัดการท่าอากาศยานที่เคยอยู่ภายใต้การดูแลของกรมการบินพลเรือน
ข้อจำกัดวาระการดำรงตำแหน่ง

ข้อจำกัดวาระการดำรงตำแหน่ง เป็นข้อจำกัดทางกฎหมายที่จำกัดจำนวนวาระของบุคคลในการดำรงตำแหน่งบางตำแหน่ง โดยเฉพาะตำแหน่งที่มาจากการเลือกตั้ง โดยอาจเป็นการห้ามดำรงตำแหน่งเกินบางวาระติดต่อกัน หรือห้ามดำรงตำแหน่งซ้ำ
ข้อจำกัดเช่นนี้เป็นองค์ประกอบหนึ่งของแนวคิดแบบรัฐธรรมนูญนิยมที่มีไว้จำกัดผลลัพธ์ที่ไม่พึงประสงค์ของระบอบประชาธิปไตย เช่น เพื่อป้องกันความเป็นไปได้ที่จะเกิดการผูกขาดตำแหน่ง
ประธานาธิบดีหลายคนเคยพยายามอยู่เกินวาระที่จำกัดไว้โดยอาศัยหลายวิธี มีสถิติปรากฏว่า ในช่วง ค.ศ. 1960–2010 หนึ่งในสี่ของประธานาธิบดีที่มีวาระจำกัดได้ขยายหรือฝ่าฝืนวาระของตนเป็นผลสำเร็จ และการบังคับใช้ข้อจำกัดวาระเป็นหนึ่งในงานที่ท้าทายที่สุดในพัฒนาการทางประชาธิปไตย นอกจากนี้ ข้อจำกัดวาระยังเป็นกลไกทางประชาธิปไตยซึ่งเป็นที่รับรองทั้งระดับประเทศและระดับสากลมากกว่ากลไกอย่างอื่น และความพยายามฝ่าฝืนข้อจำกัดวาระมักพบกับการต่อต้านอย่างรุนแรงจากประชาชนในประเทศและจากเวทีโลกด้วย การฝ่าฝืนข้อจำกัดวาระยังสัมพันธ์กับความเสื่อมถอยของประชาธิปไตยและสิทธิมนุษยชน
ถึงแม้ในประเทศที่เป็นประชาธิปไตยน้อยจะพบการฝ่าฝืนข้อจำกัดวาระได้บ่อยกว่าประเทศที่เป็นประชาธิปไตยแข็งแรง แต่ในประเทศที่ไม่เป็นประชาธิปไตยก็ยังสามารถบังคับใช้ข้อจำกัดวาระได้โดยผ่านฝ่ายค้าน รัฐบาลต่างประเทศ และบรรดาพลเมืองเอง
ในทางประวัติศาสตร์ ข้อจำกัดวาระเช่นนี้สามารถย้อนหลังไปได้ถึงยุคกรีซโบราณ สาธารณรัฐโรมัน และสาธารณรัฐเวนิส ส่วนข้อจำกัดวาระที่ปรากฏในรัฐธรรมนูญแบบสมัยใหม่เป็นครั้งแรกนั้น คือ ข้อจำกัดที่เกิดขึ้นในรัฐธรรมนูญ ปี 3 (ค.ศ. 1795) สมัยสาธารณรัฐฝรั่งเศสที่ 1 ซึ่งกำหนดว่า ดีแร็กตัวร์ (ผู้บริหารสูงสุดของประเทศ) อยู่ในตำแหน่งได้เพียง 5 ปี และห้ามดำรงตำแหน่งซ้ำ
บรรณานุกรม

Baturo, Alexander (2014). Democracy, Dictatorship, and Term Limits (ภาษาอังกฤษ). United States: University of Michigan Press.
กะทือพิลาส

| กะทือพิลาส |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Zingiberaceae
สกุล:: Zingiber
สปีชีส์:: Z.  spectabile
ชื่อทวินาม
Zingiber spectabile Griff.

กะทือพิลาสหรือ ไพลเหลือง ชื่อวิทยาศาสตร์: Zingiber spectabile เป็นพืชในสกุลขิง เป็นพืชพื้นเมืองในเอเชียตะวันออกเฉียงใต้ นิยมใช้เป็นไม้ประดับ ในเอเชียตะวันออกเฉียงใต้ใช้เป็นพืชสมุนไพรยอดอ่อนรับประทานได้
ในมาเลเซียใช้เป็นยาพื้นบ้าน รักษาอาการตาแดง ใช้แก้อาการปวดหัว ปวดหลัง พืชชนิดนี้มีฤทธิ์ต้านจุลินทรีย์และมีเอนไซม์ Zerumbone synthase ซึ่งมีประสิทธิภาพในการรักษามะเร็งลำไส้ใหญ่
พร็อกซิมาคนครึ่งม้า

| --- | --- |
 ดาวพร็อกซิมาคนครึ่งม้า
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวคนครึ่งม้า

ไรต์แอสเซนชัน: 14h 29m 42.9487s
เดคลิเนชัน: −62° 40′ 46.141″
ความส่องสว่างปรากฏ (V): 11.05
คุณสมบัติ
ชนิดสเปกตรัม: M5.5 Ve
ดัชนีสี U-B: 1.43
ดัชนีสี B-V: 1.90
ชนิดดาวแปรแสง: ดาวเปลว
มาตรดาราศาสตร์
ความเร็วแนวเล็ง (Rv): −21.7 ± 1.8 km/s
การเคลื่อนที่เฉพาะ (μ):  RA: −3775.40 mas/yr   Dec.: 769.33 mas/yr 
พารัลแลกซ์ (π): 768.7 ± 0.3 mas
ระยะทาง: 4.243 ± 0.002 ly  (1.3009 ± 0.0005 pc)
ความส่องสว่างสัมบูรณ์ (MV): 15.49
รายละเอียด

มวล: 0.123 ± 0.006 M☉
รัศมี: 0.145 ± 0.011 R☉
แรงโน้มถ่วงที่พื้นผิว (log g): 5.20 ± 0.23
กำลังส่องสว่าง (bolometric): 0.0017 L☉
อุณหภูมิ: 3,042 ± 117 K
การหมุนตัว: 83.5 d
อายุ: 4.85×109 ปี

ชื่ออื่น
 อัลฟา (α) คนครึ่งม้า ซี, ซีซีดีเอ็ม J14396-6050C, จีเจ 551, เอชไอพี 70890, แอลเอฟที 1110, แอลเอชเอส 49, เอลพีเอ็ม 526, แอลทีที 5721, เอ็นแอลทีที 37460, วี 645 คนครึ่งม้า 
ฐานข้อมูลอ้างอิงอื่น
SIMBAD: data
พร็อกซิมาคนครึ่งม้า (อังกฤษ: Proxima Centauri) คือดาวแคระแดงในกลุ่มดาวคนครึ่งม้าที่อยู่ห่างจากระบบสุริยะของเราในระยะประมาณ 4.2 ปีแสง ค้นพบโดยโรเบิร์ต อินเนส ผู้อำนวยการหอดูดาวยูเนียนในแอฟริกาใต้เมื่อปี พ.ศ. 2458 ได้ชื่อว่าเป็นดาวฤกษ์ดวงที่อยู่ใกล้ระบบสุริยะมากที่สุดเท่าที่รู้จักกันในปัจจุบัน พร็อกซิมาคนครึ่งม้าอยู่ห่างจากระบบดาวคู่แอลฟาคนครึ่งม้า ซึ่งสว่างกว่าและเป็นดาวที่อยู่ห่างจากโลกเป็นอันดับ 2 และ 3 ประมาณ 0.237 ± 0.011 ปีแสง มีความเป็นไปได้ที่พร็อกซิมาคนครึ่งม้าจะเป็นส่วนหนึ่งในระบบดาวสามดวงร่วมกับแอลฟาคนครึ่งม้า เอ และแอลฟาคนครึ่งม้า บี
ต้นกำเนิดชื่อ

พร็อกซิมา (ละติน: proxima) แปลว่าใกล้ที่สุด ซึ่งสอดคล้องกับระยะห่างระหว่างดาวดวงนี้กับเรา
ขนาด

ภาพ ๆ นี้แสดงถึงขนาดของดาวต่าง ๆ (จากซ้ายไปขวา) : ดวงอาทิตย์ แอลฟาคนครึ่งม้า เอ แอลฟาคนครึ่งม้า บี และพร็อกซิมาคนครึ่งม้า
เจก ลิเวอร์มอร์

| 0 | 1 | 2 | 3 |
| --- | --- | --- | --- |
 ลิเวอร์มอร์ขณะเล่นให้แก่ทอตนัมฮอตสเปอร์ใน ค.ศ. 2011
ข้อมูลส่วนตัว
ชื่อเต็ม:  เจก ไซริล ลิเวอร์มอร์
วันเกิด:   (1989-11-14) 14 พฤศจิกายน ค.ศ. 1989 (35 ปี)
สถานที่เกิด:  เอนฟีลด์, อังกฤษ
ส่วนสูง:  1.80 m (5 ft 11 in)
ตำแหน่ง:  กองกลาง / กองหลัง
ข้อมูลสโมสร
สโมสรปัจจุบัน:  วอตฟอร์ด
หมายเลข:  8
สโมสรเยาวชน
2006–2008:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2008–2014 |  ทอตนัมฮอตสเปอร์ |  36 |  (0) |
| 2008 |  → มิลตันคีนส์ดอนส์ (ยืมตัว) |  5 |  (0) |
| 2008 |  → ครูว์อเล็กซันดรา (ยืมตัว) |  0 |  (0) |
| 2009 |  → ดาร์บีเคาน์ตี (ยืมตัว) |  16 |  (1) |
| 2010 |  → ปีเตอร์โบโรยูไนเต็ด (ยืมตัว) |  9 |  (1) |
| 2010–2011 |  → อิปสวิชทาวน์ (ยืมตัว) |  12 |  (0) |
| 2011 |  → ลีดส์ยูไนเต็ด (ยืมตัว) |  5 |  (0) |
| 2013–2014 |  → ฮัลล์ซิตี (ยืมตัว) |  36 |  (3) |
| 2014–2017 |  ฮัลล์ซิตี |  90 |  (6) |
| 2017–2023 |  เวสต์บรอมมิชอัลเบียน |  206 |  (8) |
| 2023– |  วอตฟอร์ด |  28 |  (3) |
ทีมชาติ‡
| 2012–2017 |  อังกฤษ |  7 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:09, 23 เมษายน ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16:09, 23 สิงหาคม ค.ศ. 2019 (UTC)
เจก ไซริล ลิเวอร์มอร์  (อังกฤษ: Jake Cyril Livermore) เกิดเมื่อวันที่ 14 พฤศจิกายน ค.ศ. 1989 เป็นนักฟุตบอลชาวอังกฤษ ปัจจุบันเล่นให้กับวอตฟอร์ด ในตำแหน่งกองกลาง และยังสามารถเล่นในตำแหน่งกองหลังได้
แหล่งข้อมูลอื่น

Profile at Tottenham Hotspur Official website
สถิติของ Jake Livermore ที่ Soccerbase
| ด ค กผู้เล่นชุดปัจจุบันของสโมสรฟุตบอลวอตฟอร์ด  |
| --- | --- |
 8 ลิเวอร์มอร์  9 ดีนีย์  11 Masina  14 Chalobah  15 แคทคาร์ต  18 Gray  19 Hughes  20 Quina  21 เฟเมนิอา  22 Success  23 ซาร์  24 Dele-Bashiru  25 โฮเลบัส  27 กาบาเซเล  29 Capoue  30 Dahlberg  35 Bachmann  36 Foulquier  37 เปเรย์รา  ผู้จัดการ: เคลเวอร์ลีย์ (รักษาการ)
จังหวัดสุมาตราตะวันตก

| จังหวัดสุมาตราตะวันตก Provinsi Sumatera Barat (อินโดนีเซีย) |
| --- | --- |
จังหวัด
สถานที่สำคัญต่าง ๆ ในจังหวัดสุมาตราตะวันตก   ซ้ายบนสุด : ท่าอากาศยานนานาชาติมีนังกาเบา  ซ้ายถัดลงมา : ที่ทำการรัฐบาลท้องถิ่นในปาดัง  ขวาบนสุด : หอนาฬิกาจัมกาดัง  ซ้ายกลาง : รูมะฮ์กาดัง บ้านไม้แบบดั้งเดิม  ขวากลาง : หุบเขางาไอเซียโระก์ในบูกิตติงงี  ล่างสุด : ทะเลสาบมานินเจา 
   ธง ตรา
คำขวัญ: Tuah Sakato (มีนังกาเบา)   (ความรุ่งเรืองที่รวมเป็นหนึ่งเดียว)
ที่ตั้งจังหวัดสุมาตราตะวันตกในประเทศอินโดนีเซีย
พิกัด: 1°00′S 100°30′E﻿ / ﻿1.000°S 100.500°E﻿ / -1.000; 100.500
ประเทศ:  อินโดนีเซีย
เมืองหลัก: ปาดัง
การปกครอง
 • ผู้ว่าการจังหวัด: อีร์วัน ปรายิตโน (PKS)
 • รองผู้ว่าการจังหวัด: มุสลิม กาซิม
พื้นที่
 • ทั้งหมด: 42,012.89 ตร.กม. (16,221.27 ตร.ไมล์)
ประชากร (ค.ศ. 2014)
 • ทั้งหมด: 5,098,790 คน
 • ความหนาแน่น: 120 คน/ตร.กม. (310 คน/ตร.ไมล์)
ประชากรศาสตร์
 • กลุ่มชาติพันธุ์: มินังกาเบา (ร้อยละ 88), บาตัก (ร้อยละ 4), ชวา (ร้อยละ 4), เมินตาไว (ร้อยละ 1), อื่น ๆ (ร้อยละ 3)
 • ศาสนา: ศาสนาอิสลาม (ร้อยละ 97.4), ศาสนาคริสต์ (ร้อยละ 2.2), ศาสนาฮินดู (ร้อยละ 0.35), ศาสนาพุทธ (ร้อยละ 0.06)
 • ศาสนา: ภาษาอินโดนีเซีย, ภาษามีนังกาเบา, ภาษาเมินตาไว
เขตเวลา: WIB (UTC+7)
เว็บไซต์: www.sumbarprov.go.id
สุมาตราตะวันตก หรือ ซูมาเตอราบารัต (อินโดนีเซีย: Sumatera Barat) หรือเรียกอย่างย่อว่า ซุมบาร์ (Sumbar) เป็นจังหวัดทางภาคตะวันตกของเกาะสุมาตรา ประเทศอินโดนีเซีย ประชากรในปี ค.ศ. 2010 มี 4,846,909 คน และในเดือนมกราคม ค.ศ. 2014 มีประชากร 5,098,790 คน มีเมืองหลักคือปาดัง และมีอาณาเขตครอบคลุมถึงเกาะเมินตาไว
จังหวัดสุมาตราตะวันตกมีอาณาเขตติดต่อกับจังหวัดสุมาตราเหนือทางทิศเหนือ จังหวัดรีเยาและจังหวัดจัมบีทางทิศตะวันออก และจังหวัดเบิงกูลูทางทิศตะวันออกเฉียงใต้
สุมาตราตะวันตกประกอบด้วยกลุ่มชาติพันธุ์ชาวมีนังกาเบาเป็นหลัก สัญลักษณ์ประจำจังหวัดจึงเป็นภาพของหลังคาบ้านทรงโค้งซ้อนกันในบ้านพื้นเมืองมีนังกาเบาที่เรียกว่า รูมะฮ์กาดัง
หน่วยการบริหาร

พื้นที่จังหวัดอาเจะฮ์แบ่งออกเป็น 12 อำเภอหรือกาบูปาเต็น 7 นครหรือโกตา และ 179 ตำบลหรือเกอจามาตัน
อำเภอเกอปูเลาวันเมินตาไว (Kabupaten Kepulauan Mentawai)
อำเภอโซลก (Kabupaten Solok)
อำเภอโซลกใต้ (Kabupaten Solok Selatan)
อำเภอซีจุนจุง (Kabupaten Sijunjung)
อำเภอดาร์มัซรายา (Kabupaten Dharmasraya)
อำเภอตานะฮ์ดาตาร์ (Kabupaten Tanah Datar)
อำเภอปาซามัน (Kabupaten Pasaman)
อำเภอปาซามันตะวันตก (Kabupaten Pasaman Barat)
อำเภอปาดังปารียามัน (Kabupaten Padang Pariaman)
อำเภอเปอซีซีร์ใต้ (Kabupaten Pesisir Selatan)
อำเภอลีมาปูลุฮ์โกตา (Kabupaten Lima Puluh Kota)
อำเภออากัม (Kabupaten Agam)
ซาวะฮ์ลุนโต (Sawahlunto)
โซลก (Solok)
บูกิตติงงี (Bukittinggi)
ปาดัง (Padang; เมืองหลัก)
ปาดังปันจัง (Padang Panjang)
ปายากุมบุฮ์ (Payakumbuh)
ปารียามัน (Pariaman)
แหล่งข้อมูลอื่น

เว็บไซต์รัฐบาลท้องถิ่น เก็บถาวร 2012-01-15 ที่ เวย์แบ็กแมชชีน (อินโดนีเซีย)
| ด ค กจังหวัดในประเทศอินโดนีเซีย |
| --- | --- | --- |
 เมืองหลวง จาการ์ตา (ปัจจุบัน) นูซันตารา (กำลังก่อสร้าง) 
| สุมาตรา |  เกอปูเลาวันบังกาเบอลีตุง  เกอปูเลาวันรีเยา  จัมบี  เบิงกูลู  รีเยา  ลัมปุง  สุมาตราตะวันตก  สุมาตราใต้  สุมาตราเหนือ  อาเจะฮ์  |  |
| ชวา |  จาการ์ตา  ชวากลาง  ชวาตะวันตก  ชวาตะวันออก  บันเติน  ยกยาการ์ตา  |  |
| กาลีมันตัน |  กาลีมันตันกลาง  กาลีมันตันตะวันตก  กาลีมันตันตะวันออก  กาลีมันตันใต้  กาลีมันตันเหนือ  |  |
| ซุนดาน้อย |  นูซาเติงการาตะวันตก  นูซาเติงการาตะวันออก  บาหลี  |  |
| ซูลาเวซี |  โก-รนตาโล  ซูลาเวซีกลาง  ซูลาเวซีตะวันตก  ซูลาเวซีตะวันออกเฉียงใต้  ซูลาเวซีใต้  ซูลาเวซีเหนือ  |  |
| มาลูกู |  มาลูกู  มาลูกูเหนือ  |  |
| นิวกินีตะวันตก |  ปาปัว  ปาปัวกลาง  ปาปัวตะวันตก  ปาปัวตะวันตกเฉียงใต้  ปาปัวใต้  ปาปัวที่สูง  |  |
| อดีตจังหวัด |  สุมาตรากลาง  ติมอร์ตะวันออก  |  |
เขียว รามี

เขียว รามี  (เกิดเมื่อวันที่ 13 กันยายน ค.ศ. 1963) เป็นนักการเมืองชาวกัมพูชา เป็นสมาชิกสภาผู้แทนราษฎรพรรคประชาชนกัมพูชา ปัจจุบันดำรงตำแหน่งรัฐมนตรีประจำสำนักสภา
อนุกรมวิธาน

อนุกรมวิธานวิทยา (อังกฤษ: taxonomy) ซึ่งมีรากศัพท์จากคำในภาษากรีกโบราณว่า τάξις, taxis (การจัดเรียง) และ νόμος, nomos (กฎ, ธรรมเนียม) เป็นการศึกษาทางวิทยาศาสตร์เกี่ยวกับการตั้งชื่อ การจำกัดความ และการจำแนกกลุ่มสิ่งมีชีวิตตามลักษณะร่วมกัน สิ่งมีชีวิตถูกจัดกลุ่มเป็น แทคซา (taxa) (เอกพจน์: แทคซอน (taxon)) และกลุ่มเหล่านี้ได้รับการจัดอันดับทางอนุกรมวิธาน กลุ่มที่มีอันดับเดียวกันสามารถรวมกันเพื่อสร้างกลุ่มที่ครอบคลุมมากขึ้นในอันดับที่สูงกว่า ทำให้เกิดลำดับชั้นทางอนุกรมวิธาน อันดับหลักที่ใช้ในปัจจุบัน ได้แก่ โดเมน อาณาจักร ไฟลัม (หรือ ดิวิชัน ในพฤกษศาสตร์) ชั้น อันดับ วงศ์ สกุล และ สปีชีส์ นักพฤกษศาสตร์ชาวสวีเดน คาร์ล ลินเนียส ถือเป็นผู้ก่อตั้งระบบอนุกรมวิธานในปัจจุบัน เนื่องจากเขาพัฒนาระบบการจัดอันดับที่เรียกว่า อนุกรมวิธานลินเนียน สำหรับการจัดหมวดหมู่สิ่งมีชีวิต และระบบการตั้งชื่อทวินาม สำหรับการตั้งชื่อสิ่งมีชีวิต
ด้วยความก้าวหน้าในทฤษฎี ข้อมูล และเทคโนโลยีการวิเคราะห์ระบบวิทยาศาสตร์ทางชีวภาพ ระบบลินเนียนได้เปลี่ยนแปลงไปเป็นระบบการจำแนกทางชีวภาพสมัยใหม่ ซึ่งมีจุดมุ่งหมายเพื่อสะท้อนความสัมพันธ์วิวัฒนาการระหว่างสิ่งมีชีวิตทั้งที่มีชีวิตและสูญพันธุ์
นิยาม > เอกสารประกอบและการแก้ไขทางอนุกรมวิธาน

การแก้ไขอนุกรมวิธานหรือการทบทวนอนุกรมวิธาน เป็นการวิเคราะห์รูปแบบการเปลี่ยนแปลงใหม่ในอนุกรมวิธานเฉพาะ การวิเคราะห์นี้สามารถดำเนินการบนพื้นฐานของการรวมกันของลักษณะต่างๆ ที่มีอยู่ เช่น ลักษณะทางสัณฐานวิทยา กายวิภาคศาสตร์ เรณูวิทยา ชีวเคมี และพันธุศาสตร์ การศึกษาเชิงลึกหรือการแก้ไขแบบครบวงจรเป็นการแก้ไขที่ครอบคลุมอนุกรมวิธานสำหรับข้อมูลที่กำหนดไว้ในเวลาเฉพาะเจาะจง และสำหรับทั่วทั้งโลก การแก้ไขอื่นๆ (บางส่วน) อาจถูกจำกัดในแง่ที่ว่าอาจใช้ชุดลักษณะที่มีอยู่บางส่วนหรือมีขอบเขตเชิงพื้นที่จำกัด การแก้ไขส่งผลให้เกิดการยืนยันหรือข้อมูลเชิงลึกใหม่ในความสัมพันธ์ระหว่างอนุกรมย่อยภายในอนุกรมวิธานที่อยู่ระหว่างการศึกษา ซึ่งอาจนำไปสู่การเปลี่ยนแปลงในการจำแนกประเภทของอนุกรมย่อยเหล่านี้ การระบุอนุกรมย่อยใหม่ หรือการรวมอนุกรมย่อยก่อนหน้านี้
นิยาม > ลักษณะทางอนุกรมวิธาน

ลักษณะทางอนุกรมวิธานคือแอตทริบิวต์ทางอนุกรมวิธานที่สามารถใช้เพื่อให้หลักฐานที่สามารถอนุมานความสัมพันธ์ (phylogeny) ระหว่าง taxa ได้ ประเภทของลักษณะทางอนุกรมวิธาน ได้แก่:
ลักษณะทางสัณฐานวิทยา
สัณฐานวิทยาภายนอกทั่วไป
โครงสร้างพิเศษ (เช่น อวัยวะเพศ)
สัณฐานวิทยาภายใน (กายวิภาคศาสตร์)
คัพภวิทยา
การศึกษาแคริโอไทป์ และปัจจัยทางชีววิทยาของเซลล์อื่นๆ
ลักษณะทางสรีรวิทยา
ปัจจัยเมแทบอลิซึม
สารคัดหลั่งของร่างกาย
ปัจจัยความอุดมสมบูรณ์ของยีน
ลักษณะทางโมเลกุล
ระยะทางภูมิคุ้มกัน
ความแตกต่างของอิเล็กโทรโฟรีซิส
ลำดับกรดอะมิโนของโปรตีน
การผสมพันธุ์ดีเอ็นเอ (DNA)
ลำดับดีเอ็นเอ (DNA) และอาร์เอ็นเอ (RNA)
การวิเคราะห์เอนไซม์จำกัด
ความแตกต่างของโมเลกุลอื่นๆ
ลักษณะทางพฤติกรรม
การเกี้ยวพาราสีกับกลไกการแยกทางนิเวศวิทยาอื่นๆ
รูปแบบพฤติกรรมอื่น ๆ
ลักษณะทางนิเวศวิทยา
นิสัยและถิ่นที่อยู่
อาหาร
ความผันแปรตามฤดูกาล
ปรสิตและโฮสต์
ลักษณะทางภูมิศาสตร์
รูปแบบการกระจายทางภูมิศาสตร์ทั่วไป
ความสัมพันธ์ร่วมกันและแยกกันของประชากร
นิยาม > อนุกรมวิธานแอลฟาและบีตา

คำว่า "อนุกรมวิธานแอลฟา" ใช้เป็นหลักเพื่ออ้างถึงวินัยในการค้นหา อธิบาย และตั้งชื่อ taxa โดยเฉพาะสปีชีส์ ในวรรณกรรมก่อนหน้านี้ คำนี้มีความหมายต่างออกไป หมายถึงอนุกรมวิธานทางสัณฐานวิทยา และผลผลิตของการวิจัยจนถึงสิ้นศตวรรษที่ 19
วิลเลียม เบอร์ทรัม เทอร์ริล (William Bertram Turrill) เป็นผู้แนะนำคำว่า "อนุกรมวิธานอัลฟา" ในชุดบทความที่ตีพิมพ์ในปี 1935 และ 1937 ซึ่งเขาได้อภิปรายเกี่ยวกับปรัชญาและทิศทางในอนาคตที่เป็นไปได้ของสาขาวิชาอนุกรมวิธาน
... มีความปรารถนามากขึ้นในหมู่นักอนุกรมวิธานที่จะพิจารณาปัญหาของพวกเขาจากมุมมองที่กว้างขึ้น เพื่อตรวจสอบความเป็นไปได้ของความร่วมมือที่ใกล้ชิดยิ่งขึ้นกับเพื่อนร่วมงานด้านเซลล์วิทยา นิเวศวิทยา และพันธุศาสตร์ และยอมรับว่าการปรับปรุงหรือขยายตัวบางอย่าง อาจเป็นไปได้ในลักษณะที่รุนแรง เป้าหมายและวิธีการของพวกเขา ... Turrill (1935) ได้เสนอว่า ในขณะที่ยอมรับอนุกรมวิธานที่มีคุณค่าที่เก่ากว่า ซึ่งยึดตามโครงสร้าง และกำหนดอย่างสะดวกว่า "อัลฟา" เป็นไปได้ที่จะมองเห็นอนุกรมวิธานที่อยู่ห่างไกลซึ่งสร้างขึ้นบนพื้นฐานที่กว้างขวางที่สุดเท่าที่จะเป็นไปได้ของข้อเท็จจริงทางสัณฐานวิทยาและสรีรวิทยา และหนึ่งในนั้น "สถานที่พบสำหรับข้อมูลการสังเกตและการทดลองทั้งหมดที่เกี่ยวข้อง แม้ว่าจะโดยอ้อม กับองค์ประกอบ การแบ่งย่อย ต้นกำเนิด และพฤติกรรมของสปีชีส์และกลุ่มอนุกรมวิธานอื่นๆ" อุดมคติอาจกล่าวได้ว่าไม่สามารถบรรลุผลได้อย่างสมบูรณ์ อย่างไรก็ตาม พวกเขามีคุณค่าอย่างมากในการทำหน้าที่เป็นตัวกระตุ้นอย่างถาวร และถ้าเรามีอุดมคติบางอย่าง แม้จะคลุมเครือ ของ "อนุกรมวิธานโอเมกา" เราอาจก้าวไปข้างหน้าเล็กน้อยในตัวอักษรกรีก บางคนรู้สึกพอใจที่คิดว่าตอนนี้เรากำลังคลำหา "อนุกรมวิธานบีต้า"
เทอร์ริลแยกสาขาการศึกษาต่าง ๆ ออกจากอนุกรมวิธานอัลฟาอย่างชัดเจน ซึ่งเขาได้รวมไว้ในอนุกรมวิธานโดยรวม เช่น นิเวศวิทยา สรีรวิทยา พันธุศาสตร์ และเซลล์วิทยา เขายังแยกการสร้าง phylogeny ออกจากอนุกรมวิธานอัลฟาอีกด้วย
นักเขียนท่านอื่น ๆ ในภายหลังได้ใช้คำนี้ในความหมายที่แตกต่างออกไป เพื่อหมายถึงการจำกัดขอบเขตของสปีชีส์ (ไม่ใช่สปีชีส์ย่อยหรือ taxa อื่นๆ) โดยใช้เทคนิคการสืบสวนใดๆ ที่มีอยู่ และรวมถึงเทคนิคการคำนวณหรือห้องปฏิบัติการที่ซับซ้อน ดังนั้น เอิร์นสท์ มายร์ (Ernst Mayr) ในปี 1968 จึงนิยาม "อนุกรมวิธานบีต้า" ว่าเป็นการจำแนกประเภทของอันดับที่สูงกว่าสปีชีส์
ความเข้าใจเกี่ยวกับความหมายทางชีววิทยาของการเปลี่ยนแปลงและต้นกำเนิดวิวัฒนาการของกลุ่มสปีชีส์ที่เกี่ยวข้องมีความสำคัญยิ่งสำหรับขั้นตอนที่สองของกิจกรรมทางอนุกรมวิธาน การจัดเรียงสปีชีส์เป็นกลุ่มของญาติ ("taxa") และการจัดเรียงของพวกมันในลำดับชั้นของหมวดหมู่ที่สูงขึ้น กิจกรรมนี้คือสิ่งที่คำว่าการจำแนกประเภทหมายถึง; มันยังถูกเรียกว่า "อนุกรมวิธานบีต้า" อีกด้วย
นิยาม > ไมโครแท็กซอนอมี และ แมโครแท็กซอนอมี

บทความหลัก: สปีชีส์
ปัญหาของสปีชีส์ (species problem) เกิดขึ้นจากความท้าทายในการกำหนดขอบเขตของสปีชีส์ในกลุ่มสิ่งมีชีวิตต่างๆ งานทางวิทยาศาสตร์ในการตัดสินใจว่าจะกำหนดสปีชีส์อย่างไรนั้นเรียกว่า ไมโครแท็กซอนอมี (microtaxonomy) โดยการขยายความ แมโครแท็กซอนอมี (macrotaxonomy) คือการศึกษาเกี่ยวกับกลุ่มที่มีอันดับทางอนุกรมวิธานสูงกว่าสกุลย่อยขึ้นไป หรืออย่างง่ายๆ คือในกลุ่มที่มีมากกว่าหนึ่งแท็กซอนที่ถือว่าเป็นสปีชีส์ โดยแสดงออกในรูปแบบของการตั้งชื่อแบบวิวัฒนาการ
ประวัติ

จุดเริ่มต้นของการจัดจำแนกสิ่งมีชีวิตในรูปแบบอนุกรมวิธาน เกิดขึ้นจากการศึกษาของนักพฤกษศาสตร์ชาวสวีเดนชื่อ คาร์ล ลินเนียส และได้แก้ไขใหม่โดยการตรวจสอบและเรียบเรียงใหม่โดยนักชีววิทยาชาวอเมริกันชื่อ คาร์ล ริชาร์ด โวส (Carl Richard Woese) ในปี ค.ศ. 1990 โดยเพิ่มโดเมนหรือเขต (domain) เหนืออาณาจักร (kingdom)
หลักเกณฑ์ในการตั้งชื่อในทางวิทยาศาสตร์

ใช้ชื่อภาษาละตินเสมอ เพราะภาษาละตินเป็นภาษาที่ไม่มีการใช้เป็นภาษาพูดแล้ว โอกาสที่ความหมายจะเพี้ยนไปเมื่อเวลาผ่านไปนาน ๆ จึงมีน้อย
ชื่อทางวิทยาศาสตร์ของพืชและสัตว์จะเป็นอิสระไม่ขึ้นต่อกัน
ชื่อวิทยาศาสตร์ของพืชและสัตว์แต่ละหมวดหมู่จะมีชื่อที่ถูกต้องที่สุดเพียงชื่อเดียว
ชื่อหมวดหมู่ในลำดับขั้นวงศ์ลงไป ต้องมีตัวอย่างต้นแบบของสิ่งมีชีวิตนั้นประกอบการพิจารณา เช่น ชื่อวงศ์ในพืช จะลงท้ายด้วย -aceae แต่ในสัตว์ จะลงท้ายด้วย -idae
ชื่อในลำดับขั้นสกุลจะใช้ตัวอักษรตัวใหญ่นำหน้า และตามด้วยอักษรตัวเล็ก
ชื่อในลำดับขั้นสปีชีส์จะประกอบด้วย 2 คำ โดยคำแรกจะดึงเอาชื่อสกุลมา แล้วคำที่สองจึงเป็นคำระบุชนิด (specific epithet) ซึ่งจะขึ้นต้นด้วยอักษรตัวเล็ก
ชื่อในลำดับขั้นสปีชีส์จะเขียนตัวเอน หรือ ขีดเส้นใต้เสมอ
ตัวอย่างชื่อเรียกอนุกรมวิธาน > บรรพบุรุษของมนุษย์

เป็นสิ่งมีชีวิตที่ยังไม่จัดเป็นมนุษย์ แต่ว่าได้เริ่มแยกเผ่าพันธุ์ออกมาจากบรรพบุรุษร่วมระหว่างลิงและมนุษย์แล้ว สามารถเดินสองขาได้ ใช้ชีวิตทั้งบนพื้นดินและบนต้นไม้  นับเป็นจุดเริ่มต้นของเผ่าพันธุ์มนุษย์ มีชีวิตในช่วง 3,900,000 - :2,900,000 ปีก่อน มีชื่อเรียกแบบอนุกรมวิธานดังนี้
จะสังเกตว่า ตั้งแต่ระดับอาณาจักรจนถึงระดับวงศ์รวม 5 ระดับ เหมือนมนุษย์ปัจจุบัน แต่สกุลต่าง ดังนั้นสปีชีส์จึงต่างไปด้วย
การศึกษาการอนุกรมวิธานในประเทศไทย

อาจจะถือได้ว่าในการศึกษาอนุกรมวิธานในประเทศไทย ปรากฏอย่างเป็นทางการครั้งแรกในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ในชื่อ สัตวาภิธาน แต่งโดย พระยาศรีสุนทรโวหาร (น้อย อาจารยางกูร) ซึ่งเป็นคำโคลง เกี่ยวกับการจำแนกสัตว์ที่มีขาหลากหลาย (พหุบาท) ได้แก่ แมลง, แมง และครัสเตเชียน
ดูเพิ่ม

การจำแนกชั้นทางวิทยาศาสตร์
ไลบรารีแม่แบบมาตรฐาน

ไลบรารีแม่แบบมาตรฐาน (อังกฤษ: Standard Template Library / STL) เป็นไลบรารีของภาษาซีพลัสพลัส ประกอบไปด้วยคลาสของขั้นตอนวิธี คอนเทนเนอร์ (โครงสร้างข้อมูลและชนิดข้อมูล) ฟังก์เตอร์ และ ตัววนซ้ำ ไลบรารีแม่แบบมาตรฐานของ ISO C++ ได้อ้างอิงตามไลบรารีแม่แบบมาตรฐานของ Silicon Graphics (SGI)[ต้องการอ้างอิง]
วิธีหารแบบยุคลิด

17 ถูกแบ่งเป็น 3 กลุ่ม กลุ่มละ 5 โดยเหลือ 2 ในที่นี้ ตัวตั้งคือ 17 ตัวหารคือ 5 ผลหารคือ 3 และเศษคือ 2 
17 = 5 × 3 + 2
ในวิชาเลขคณิต วิธีหารแบบยุคลิด เป็นขั้นตอนการหารของจำนวนเต็มสองจำนวน ให้ผลลัพธ์เป็นผลหารและเศษ มีทฤษฎีบทกล่าวว่าผลหารและเศษมีอยู่หนึ่งเดียว และมีสมบัติบางประการ วิธีการหารจำนวนเต็มคำนวณตัวตั้งและตัวหารเป็นผลหารและเศษ วิธีที่รู้จักกันโดยทั่วไปคือการหารยาว การหารจำนวนเต็มเป็นส่วนประกอบสำคัญสำหรับขั้นตอนวิธีการอื่นๆ เช่นขั้นตอนวิธีแบบยุคลิดสำหรับหาตัวหารร่วมมากของสองจำนวน
ตัวอย่างโดยทั่วไป

สมมุติว่าพายชิ้นหนึ่งแบ่งเป็น 9 ชิ้นเล็ก คน 4 คนแบ่งพายเท่าๆ กัน โดยวิธีหารแบบยุคลิด 9 หารด้วย 4 ได้ 2 เศษ 1 นั่นคือแต่ละคนได้พาย 2 ชิ้น เหลือ 1 ชิ้น
ประโยคข้างต้นสามารถยืนยันโดยการคูณ การดำเนินการผกผันของการหาร: ถ้าคนทั้ง 4 ได้พายคนละ 2 ชิ้น แล้วพายที่แจกคนเหล่านี้มีจำนวน 4 × 2 = 8 ชิ้น เมื่อรวมกับอีก 1 ชิ้นที่เหลืออยู่จะได้ 9 ชิ้น ดังนั้น 9 = 4 × 2 + 1
โดยทั่วไป ถ้าจำนวนของชิ้นพายแทนด้วย a และจำนวนของคนคือ b สามารถแบ่งพายให้ทุกคน คนละเท่าๆกัน โดยแต่ละคนได้พาย q ชิ้น (ผลหาร)และพายจำนวน r < b ชิ้นเหลืออยู่(เศษ) สมการ a = bq + r เป็นจริงทุกกรณี
ถ้าพาย 9 ชิ้นถูกแบ่งให้คน 3 คน แทนที่จะเป็น 4 คน แต่ละคนจะได้พาย 3 ชิ้นและไม่มีพายเหลืออยู่ ในกรณีนี้ เศษเป็นศูนย์ เพราะ 3 หาร ลงตัว
การหารแบบยุคลิดขยายกรณีเป็นจำนวนเต็มลบได้โดยใช้สูตรเดียวกัน เช่น −9 = 4 × (−3) + 3 ดังนั้น −9 หารด้วย 4 ได้ −3 เศษ 3 เศษเป็นจำนวนเดียวในสี่จำนวนเหล่านี้ไม่สามารถเป็นลบได้
ประพจน์แสดงทฤษฎีบท

กำหนดจำนวนเต็ม  a และ  b ซึ่งมีค่าไม่เป็นศูนย์ จะมีจำนวนเต็ม  q และ  r เพียงหนึ่งคู่เท่านั้นที่  a=bq+r และ  0\leq r<|b| โดย  |b| แทนค่าสัมบูรณ์ของ  b
จำนวนทั้งสี่ที่ปรากฏในทฤษฎีบทนี้มีชื่อดังนี้  a เรียกตัวตั้ง  b เรียกตัวหาร   q เรียกผลหาร และ  r เรียกเศษ
การคำนวณผลหารและเศษจากตัวตั้งและตัวหารเรียกว่าการหารหรือการหารแบบยุคลิดเพื่อเลี่ยงความกำกวม ทฤษฎีบทนี้มักกล่าวถึงด้วยชื่อขั้นตอนการหาร แม้ว่าจะเป็นทฤษฎีและไม่ใช่ขั้นตอนวิธี เพราะการพิสูจน์ก็ให้ขั้นตอนวิธีหารอย่างง่ายสำหรับคำนวณ  q และ  r
การหารไม่นิยามถ้า  b=0 ดูหน้าการหารด้วยศูนย์
ตัวอย่าง

ถ้า a = 7 และ b = 3 แล้ว q = 2 และ r = 1 เพราะ 7 = 3 × 2 + 1
ถ้า a = 7 และ b = −3 แล้ว q = −2 และ r = 1 เพราะ 7 = −3 × (−2) + 1
ถ้า a = −7 และ b = 3 แล้ว q = −3 และ r = 2 เพราะ −7 = 3 × (−3) + 2
ถ้า a = −7 และ b = −3 แล้ว q = 3 และ r = 2 เพราะ −7 = −3 × 3 + 2
พายแบ่งเป็น 9 ชิ้น มีคน 4 คน แต่ละคนได้พาย 2 ชิ้น เหลืออีก 1 ชิ้น